  Григорий Фомин Анжелика Тихонова корреспондент Якшур-Бӧдья ёросын Малая Итча но Мукши гуртъёсысь фельдшер-акушер пунктъёсты рос-прос тупатъязы. Ужъёсты «Модернизация первичного звена здравоохранения» улосвыл программа улсын нуизы. Со сярысь Удмуртиысь тӧролэн но кивалтэтлэн пресс-службазы ивортӥз. «Малая Итча гуртысь фельдшер-акушер пунктын кылем арын тылпу потӥз, со рос-прос тупатъямез кулэ каре вал. Выльдонъя программалы луыса туссэ чебер карыны, укнооссэ воштыны, висъетъёссэ туала куронъёсъя радъяны быгатӥм. Мукши гуртысь фельдшер-акушер пунктлэсь липетсэ тупатъям, укнооссэ воштӥм, пушсэ чебер карим, инженер коммуникациосты кӧня ке тупатъям» Мария Пьянкова, Якшур-Бӧдья ёрос эмъюртысь валтӥсь эмчи Ужъёсты быдэстыны оглом 1,8 миллион манетлэсь трос коньдон кутӥзы. Та дыре кыкез ик фельдшер-акушер пунктъёс ужало ини. Мукшиын 2020-тӥ арын «Земский фельдшер» программая лыктэм фельдшер Любовь Маркова тырше. Со гуртын 590 улӥсьёсты чакла, пӧлысьтызы 135-ез – нылпиос. Нош Малая Итчаын 1988-тӥ арысен ини Галина Пешкова ужа. Со доры тазалыксэ чакланы 241 адями ветлэ, 20-ез соос пӧлысь пиналъёс. Пусъём, «Модернизация первичного звена здравоохранения» программа 2021-тӥ арысен улонэ пыӵатӥське. Солэн ужпумез гуртъёсын, каргуртъёсын но пичи каръёсын эмъюрттэт сётонлэсь ӟечлыксэ будэтон луэ. 2022-тӥ арысен программа «Здравоохранение» йӧскалык ӵектосэ пыре. Тодэ вайытом, Вотка ёросын «Визьмо ФАП» усьтӥзы.  Тегъёс: Удмуртия Тазалык Якшур-Бодья тупатъянужъёс НатальяТойкина  